Συντεταγμένες: 48°51′42.998″N 2°17′15.000″E﻿ / ﻿48.86194389°N 2.28750000°E﻿ / 48.86194389; 2.28750000

Το **Εθνικό Ναυτικό Μουσείο** (Γαλλικά: Musée national de la Marine) είναι ναυτικό μουσείο που στεγάζεται στο Παλαί ντε Σαγιό, στο Τροκαντερό, στο 16ο διαμέρισμα του Παρισιού. Έχει παραρτήματα στις κοινότητες Βρέστη, Πορ-Λουί, Ροσφόρ και Τουλόν.

Το μουσείο ιδρύθηκε το 1752 και οι μόνιμες συλλογές του προέρχονται από αρχική συλλογή που χρονολογείται από τον 18ο αιώνα.

Ιστορικό
--------

*Η βασιλική γαλέρα επιστρέφει στο λιμάνι*, Ανωνύμου, 1694
*Ο Ναπολέων Γ' επισκέπτεται τη Γένοβα το 1859*, Τεοντόρ Γκυντέν
Το 1748, ο Ανρί-Λουί Ντυαμέλ ντυ Μονσώ προσέφερε μια συλλογή μοντέλων πλοίων και ναυτικών εγκαταστάσεων στον Λουδοβίκο ΙΕ' της Γαλλίας, με το αίτημα να εμφανιστούν τα αντικείμενα στο Λούβρο και να τεθούν στη διάθεση των μαθητών της σχολής Ναυτικών μηχανικών, της οποίας ηγείτο ο Ντυαμέλ. Η συλλογή εκτέθηκε αρχικά το 1752, σε μια αίθουσα του πρώτου ορόφου, δίπλα στην Ακαδημία Επιστημών. Η αίθουσα ονομάστηκε *Ναυτική αίθουσα* και χρησιμοποιήθηκε για διδασκαλία.

Με τη Γαλλική Επανάσταση, η *Ναυτική αίθουσα* έκλεισε το 1793. Η συλλογή προστέθηκε σε μοντέλα που ανήκαν προσωπικά στον βασιλιά, σε άλλα που ανήκαν στο Υπουργείο Ναυτικού και άλλα που ανήκαν σε συλλογές που κατέσχεσε η κυβέρνηση από ευγενείς που είχαν διαφύγει στο εξωτερικό ή εκτελέσθηκαν (κυρίως στον Λουδοβίκο Φίλιππο Β΄ της Ορλεάνης). Ένα βραχύβιο μουσείο άνοιξε μεταξύ 1801 και 1803 στο Υπουργείο Ναυτικού στην πλατεία Κονκόρντ.

Το 1810, κατά παραγγελία του Ναπολέοντα δημιουργήθηκε μια αίθουσα 19 μοντέλων, γνωστή ως συλλογή μοντέλων Τριανόν, στα γραφεία του στο Γκραν Τριανόν στις Βερσαλλίες, για να παρουσιάζει τους τύπους πολεμικών πλοίων που χρησιμοποιούνταν στο Γαλλικό Ναυτικό εκείνη την εποχή. 

Το 1827, μετά την παλινόρθωση των Βουρβόνων, με διάταγμα του Καρόλου Ι' εγκαινιάστηκε ένα *Ναυτικό μουσείο* στο Λούβρο. Αίθουσες επίσης άνοιξαν ή αποκαταστάθηκαν στο Χερβούργο, Βρέστη, Λοριάν, Ροσφόρ και Τουλόν.

Το 1852, προστέθηκαν πίνακες ζωγραφικής, δημιουργήθηκε κατάλογος των αντικειμένων και αναδιοργανώθηκαν τα εθνογραφικά αντικείμενα της συλλογής.

Το 1871, κατασκευάστηκαν πάνω από 400 μοντέλα σκαφών από διάφορες τοποθεσίες της Γαλλικής Αυτοκρατορίας.

Από το 1905, εθνογραφικά αντικείμενα μεταφέρθηκαν σε άλλα μουσεία, και το 1920, η διοίκηση του Μουσείου μεταφέρθηκε στο Γαλλικό Ναυτικό. Το 1937, το Ναυτικό μουσείο μεταφέρθηκε σε τμήμα του Παλαί ντε Σαγιό, το μουσείο άνοιξε στις 15 Αυγούστου 1943.

Από το 1971, το μουσείο υπάγεται στο Υπουργείο Άμυνας της Γαλλίας.

Το μουσείο είναι προσωρινά κλειστό για εργασίες από τις 31 Μαρτίου 2017. Οι εργασίες αποκατάστασης θα διαρκέσουν πέντε χρόνια και το μουσείο αναμένεται να επαναλειτουργήσει από το 2022.

Εκθέματα
--------

* Η αυτοκρατορική άκατος του Ναπολέοντα Α'Η αυτοκρατορική άκατος του Ναπολέοντα Α'
* Πρύμνη της βασιλικής γαλέρας του Λουδοβίκου ΙΔ'Πρύμνη της βασιλικής γαλέρας του Λουδοβίκου ΙΔ'
* Σκάφανδρο του 1882Σκάφανδρο του 1882
* Παλιά όπλαΠαλιά όπλα
* Άγαλμα του ρωμαϊκού θεού ΝεπτούνουςΆγαλμα του ρωμαϊκού θεού Νεπτούνους
* Ξύλινο όργανο βασανισμούΞύλινο όργανο βασανισμού
* Τεοντόρ Γκυντέν, Γαλλικός στόλος πλέοντας από το Χερβούργο στη Βρέστη (1821)Τεοντόρ Γκυντέν*, Γαλλικός στόλος πλέοντας από το Χερβούργο στη Βρέστη* (1821)
* Ζαν-Φρανσουά Υ,  Η μάχη της Γρενάδας του 1779Ζαν-Φρανσουά Υ, *Η μάχη της Γρενάδας του 1779*

Παραπομπές
----------

1. ↑ . «parisinfo.com/paris-museum-monument/71057/Musee-national-de-la-Marine».
2. 1 2 . «defense.gouv.fr/marine/patrimoine/musees/musee-national-de-la-marine/musee-national-de-la-marine».
3. ↑ . «atlasobscura.com/places/musee-national-de-la-marine».
4. ↑ . «friendschoices.com/review,Musee-National-de-la-Marine---Paris».
5. ↑ . «musee-marine.fr/sites/default/files/cp-\_laureat\_du\_concours\_darchitecte\_-\_renovation.pdf» (PDF). Αρχειοθετήθηκε από το πρωτότυπο (PDF) στις 13 Νοεμβρίου 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνικό Ναυτικό Μουσείο (Παρίσι)** |

* Η ιστοσελίδα του Ναυτικού μουσείου (γαλλικά, αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 126856517
* LCCN: n50055356
* ISNI: 0000 0001 2259 2914
* GND: 1045323-4
* SUDOC: 026546655
* BNF: cb11877391s (data)
* BNE: XX108200

 |

 |